smcproject/ml-wiki-sentences huggingface dataset:
ഗോപാൽകൃഷ്‌ണ രഥ്‌ ഇംഗ്ലീഷ് വിലാസം https://ml.wikipedia.org/wiki/Gopalkrushna_Rath
ബിപില ദിഗന്ത എന്ന കാവ്യ സമാഹാരത്തിന് 2014 ലെ കേന്ദ്ര സാഹിത്യ പുരസ്കാരം നേടിയ ഒഡിയ കവിയാണ് ഗോപാൽകൃഷ്‌ണ രഥ്‌ .
ഒറീസ്സയിലെ സാംബൽപൂരിൽ ജനിച്ചു.
ലാ കോളേജ് അദ്ധ്യാപകനായി വിരമിച്ച ഗോപാൽ കൃഷ്ണ രഥ് 1980 ൽ 'ഏക്‌ല മാനസ' എന്ന ആദ്യ കവിതാസമാഹാരം പ്രസിദ്ധീകരിച്ചു.
കൃതികൾ ഏക്‌ല മാനസ കുനി പുവ ഓ നിഷ്പാപ് സകല (Kuni Pua O Nishpap Sakala) കേത്തേ ദൂർ (Kete Door) ബിവല ബേലാഭൂമി (Bihwala Belabhumi ) ബിപില ദിഗന്ത പുരസ്കാരങ്ങൾ 2014 ലെ ഒഡിയ കവിതക്കുള്ള കേന്ദ്ര സാഹിത്യ അക്കാദമി പുരസ്കാരം ഒഡിയ സാഹിത്യ അക്കാദമി പുരസ്കാരം അവലംബം ↑ http://www.telegraphindia.com/1141220/jsp/odisha/story_4350.jsp#.
VKAyPMYg ↑ http://sahitya-akademi.gov.in/sahitya-akademi/pdf/sahityaakademiawards2014-e.pdf
കെന്നത്ത് സി. ആൻഡേഴ്സൺ ഇംഗ്ലീഷ് വിലാസം https://ml.wikipedia.org/wiki/Kenneth_C.
_Anderson_(physician)
മൾട്ടിപ്പിൾ മൈലോമ ചികിത്സയിൽ അറിയപ്പെടുന്ന ഒരു അമേരിക്കൻ ഹെമറ്റോളജിസ്റ്റ്-ഓങ്കോളജിസ്റ്റ്, കാൻസർ ഗവേഷകനുമാണ് കെന്നത്ത് സി. ആൻഡേഴ്സൺ.
ലെബൗ ഇൻസ്റ്റിറ്റ്യൂട്ട് ഫോർ മൈലോമ തെറാപ്പിറ്റിക്സ് , ഡാന-ഫർബർ കാൻസർ ഇൻസ്റ്റിറ്റ്യൂട്ടിൽ ജെറോം ലിപ്പർ മൈലോമ സെന്റർ എന്നിവ അദ്ദേഹം നയിക്കുന്നു.
ഹാർവാർഡ് മെഡിക്കൽ സ്കൂളിലെ സംയുക്ത പരിപാടിയിലെ ജോയിന്റ് പ്രോഗ്രാമിന്റെ വൈദ്യശാസ്ത്ര പ്രൊഫസറും വൈസ് ചെയർ ഉം ആണ്.
ആൻഡേഴ്സൺ മെഡിക്കൽ സ്കൂളും റെസിഡൻസി പരിശീലനവും പൂർത്തിയാക്കിയ അദ്ദേഹം ഡാന-ഫാർബർ കാൻസർ ഇൻസ്റ്റിറ്റ്യൂട്ടിൽ ഒരു ഓങ്കോളജി ഫെലോഷിപ്പ് പൂർത്തിയാക്കി.
മൾട്ടിപ്പിൾ മൈലോമയിൽ ഒരു വൈദ്യനും ഗവേഷകനുമായി ഡാന-ഫാർബറിലെ മെഡിക്കൽ ജീവിതം തുടർന്നു.
ആൻഡേഴ്സൺ ഒന്നിലധികം മൈലോമ റിസർച്ച് ഫൗണ്ടേഷനും സംഘടനയുടെ ശാസ്ത്ര ഉപദേശക സമിതിയിലും ഇരിക്കുന്നു അവലംബം
കെന്നൽ ക്ലബ്ബ് ഇംഗ്ലീഷ് വിലാസം https://ml.wikipedia.org/wiki/Kennel_Club
നായ്ക്കളുടെ ശാസ്ത്രീയപ്രജനനം , ശ്വാനപ്രദർശനം , നായകളെയും വിവിധ നായ ജനുസ്സുകളേയും പറ്റി ജനങ്ങളെ ബോധവൽക്കരിക്കൽ തുടങ്ങി നായകളെ സംബന്ധിച്ച വിഷയങ്ങൾക്കായുള്ള സംഘടനയാണ് കെന്നൽ ക്ലബ്ബ് (Kennel Club) .
ചില രാജ്യങ്ങളിൽ കെന്നൽ കൗൺസിൽ എന്നും കനൈൻ കൗൺസിൽ എന്നും അറിയപ്പെടുന്നു.
ഓരോ കെന്നൽ ക്ലബ്ബുകളും‍ അവ അംഗീകരിച്ച നായ ജനുസ്സുകളെ കൂടുതൽ പ്രചരിപ്പിക്കാൻ ശ്രമിക്കുന്നു.
ഒറ്റ നായ ജനുസ്സിനെ മാത്രം ആധാരമാക്കി പ്രവർത്തിക്കുന്ന കെന്നൽ ക്ലബ്ബുകളുമുണ്ട്.
ഇവ ബ്രീഡ് ക്ലബ്ബുകൾ എന്നാണ് അറിയപ്പെടുന്നത്.
ഇന്ത്യയിലെ പ്രമുഖ കെന്നൽ ക്ലബ്ബുകൾ കെന്നൽ ക്ലബ്ബ് ഒഫ് ഇന്ത്യയും ഉത്തരേന്ത്യ കേന്ദ്രമാക്കി പ്രവർത്തിക്കുന്ന ഭാരതീയ കെന്നൽ ക്ലബ്ബുമാണ് .
കെന്റക്കി ഇംഗ്ലീഷ് വിലാസം https://ml.wikipedia.org/wiki/Kentucky കെന്റക്കി അപരനാമം: നീലപ്പുൽ സംസ്ഥാനം തലസ്ഥാനം ഫ്രാങ്ക്ഫർട്ട്‍ രാജ്യം യു.എസ്.എ. ഗവർണ്ണർ സ്റ്റീവ് ബിഷയർ വിസ്തീർണ്ണം 104,749 ച.
മീ ജനസംഖ്യ 4,041,869 ജനസാന്ദ്രത 39.28/ ച.
മീ സമയമേഖല UTC -5/-6 ഔദ്യോഗിക ഭാഷ ഇംഗ്ലീഷ്
കെന്റക്കി അമേരിക്കൻ ഐക്യനാടുകളിലെ ഒരു സംസ്ഥാനമാണ്.
കോമൺ‌വെൽത്ത് ഓഫ് കെന്റക്കി എന്നാണ് ഔദ്യോഗികനാമം.
ആദ്യം വെർജീനിയയുടെ ഭാഗമായിരുന്ന കെന്റക്കി ഒരു പുതിയ സംസ്ഥാനമായി 1792 ജൂൺ ഒന്നിന് ഐക്യനാടുകളിലെ പതിനഞ്ചാം അംഗമായി.
ഭൂവിസ്തീർണ്ണതിൽ അമേരിക്കയിലെ 37-മതും ജനസംഖ്യയിൽ 26-മതും വലിയ സംസ്ഥാനമാണ് കെന്റക്കി.
അമേരിക്കൻ ഐക്യനാടുകളിലെ നാലു കോമൺ‌വെൽത്ത് സംസ്ഥാനങ്ങളിൽ ഒന്നാണു കെന്റക്കി.
വെർജീനിയ , പെൻ‌സിൽ‌വാനിയ , മസാച്ചുസെറ്റ്സ് എന്നിവയാണ് മറ്റ് മൂന്ന് സംസ്ഥാനങ്ങൾ.
അമേരിക്കൻ സംസ്ഥാനങ്ങളിൽ വലിപ്പത്തിൽ 37-ആം സ്ഥാനവും ജനസംഖ്യയിൽ 26-ആം സ്ഥാനവുമാണ് കെന്റക്കിക്ക്.
കിഴക്ക് വെർജീനിയ , വെസ്റ്റ് വെർജീനിയ , പടിഞ്ഞാറ് മിസോറി , ഇല്ലിനോയി , തെക്ക് ടെന്നിസി , വടക്ക് ഇന്ത്യാന , ഒഹായോ എന്നിവയാണ് സമീപ സംസ്ഥാനങ്ങൾ.
അമേരിക്കയിൽ ഏറ്റവുമധികം കൃഷിഫാമുകൾ ഉള്ള സംസ്ഥാനമാണിത്.
കന്നുകാലികൾ, കുതിരകൾ, പുകയില , പാലുല്പന്നങ്ങൾ എന്നിവയുടെ ഉല്പാദനത്തിൽ മുൻ‌നിരയിലാണീ സംസ്ഥാനം.
ഇവിടെ നീല പുല്ലുകൾ ധാരാളമായി കാണപ്പെടുന്നതുകൊണ്ട് ബ്ലൂഗ്രാസ് സംസ്ഥാനം എന്നൊരു ഇരട്ടപ്പേർ കൂടിയുണ്ട് കെന്റക്കിക്ക്.
ഫ്രാങ്ക്ഫർട്ട് ആണ് കെന്റക്കിയുടെ തലസ്ഥാനം.
ലൂയിവിൽ ഏറ്റവും വലിയ നഗരവും.
ലെക്സിങ്ടൺ , കോവിങ്ടൺ , റിച്ച്മണ്ട് , നിക്കോളാസ്‌വില് , ഒവെൻസ്ബറൊ തുടങ്ങിയവയാണ് മറ്റു പ്രമുഖ നഗരങ്ങൾ.
ലോകത്തിലെ ഏറ്റവും വലിയ ഗുഹയായ മാമോത്ത് കേവ് നാഷണൽ പാർക്ക് കെന്റക്കിയിലാണ്.
പേരിന്റെ ഉത്ഭവം വീതി കുറഞ്ഞ് മരത്തിന്റേയോ കല്ലുകളുടേയോ അരികുകളുള്ള റോഡുകൾ കെന്റക്കിയുടെ പ്രത്യേകതയാണ്.
കെന്റക്കിയെന്ന നാമത്തിന്റെ ഉറവിടം ഇതുവരെ കൃത്യമായി കണ്ടെത്താനായിട്ടില്ല.
ഇന്നത്തെ രീതിയിൽ കെന്റക്കി എന്ന് ഉച്ഛരിക്കാൻ തുടങ്ങുന്നതിനുമു‌ൻപ്, കെയിൻ-ടക്ക്-ഈ , ക്യാന്റക്കി , കൈൻ-ടക്ക്-ഈ കെൻടക്കീ എന്നിങ്ങനെ പല രീതിയിലും കെന്റക്കി എന്ന നാമം ഉച്ഛരിക്കപ്പെട്ടിരുന്നു.
ഇരുണ്ട രക്തവർണ്ണമുള്ള പ്രദേശം എന്നാണ് കെന്റക്കിയുടെ പേരിന്റെ അർത്ഥം എന്നാണ് പൊതുവിൽ വിശ്വസിക്കപ്പെടുന്നതെങ്കിലും ഇങ്ങനെ ഒരു അർത്ഥം ഒരു അമേരിക്കൻ പ്രാദേശിക ഭാഷകളിലും ഇല്ലാത്തതിനാൽ ഇത് സത്യമാവാൻ സാധ്യത കുറവാണ്.
കെയിൻ ( ചോളം ) എന്ന വാക്കും ടർക്കി ( ടർക്കി കോഴി ) എന്ന വാക്കും ചേർന്നാണ് കെന്റക്കി എന്ന വാക്ക് ഉണ്ടായതെന്ന് തോന്നാമെങ്കിലും ഇതും സത്യമല്ല.
പുൽത്തകിടി എന്നർത്ഥമുള്ള ഒരു ഇറോക്വൻ വാക്കിൽ നിന്നാണ് കെന്റക്കി എന്ന വാക്ക് ഉണ്ടായതെന്നതിനാണ് സാധ്യത കൂടുതൽ.
(c.f. Mohawk kenhtà:ke , Seneca këhta'keh ).
മറ്റു സാധ്യതകളും നിലവിലുണ്ട്.
ജോർജ്ജ് റോഗേർസ് ക്ലാർക്ക് നിർദ്ദേശിച്ചത് രക്തപ്പുഴ എന്നാണ് കെന്റക്കിയുടെ നാമത്തിന്റെ അർത്ഥം എന്നാണ്.
നാളെയുടെ നാട് എന്നർത്ഥമുള്ള ഒരു വയൻഡോട് വാക്കിൽ നിന്നോ, നദിയുടെ തുടക്കം എന്നർത്ഥമുള്ള ഷോണി ഭാഷയിലെ വാക്കിൽ നിന്നോ നദിയുടെ അടിത്തട്ട് എന്നർത്തമുള്ള അൽഗോണിക്വൻ ഭാഷയിലെ വാക്കിൽ നിന്നോ ഉണ്ടായതും ആകാം കെന്റക്കി .
അവലംബം 1 2 3 1 2 {{ cite book }} : | editor= has generic name ( help ) ↑ ↑ ↑ മുൻഗാമി വെർമോണ്ട് യു.എസ്. സംസ്ഥാനങ്ങൾ സംസ്ഥാനപദവി ലഭിച്ച ക്രമത്തിൽ 1792 ജൂൺ 1ന് പ്രവേശനം നൽകി (15ആം) പിൻഗാമി ടെന്നസി
കെന്നത്ത് ഫ്രാൻസിസ് വാക്കർ ഇംഗ്ലീഷ് വിലാസം https://ml.wikipedia.org/wiki/Ken_Walker_(physician)
ഒരു ബ്രിട്ടീഷ് വംശജനായ കനേഡിയൻ മെഡിക്കൽ എഴുത്തുകാരനും സെലിബ്രിറ്റി ഡോക്ടറും വിരമിച്ച പ്രസവചികിത്സകനും ഗൈനക്കോളജിസ്റ്റുമാണ് കെന്നത്ത് ഫ്രാൻസിസ് വാക്കർ (ജനനം ഫെബ്രുവരി 28, 1924).
ഒരു എഴുത്തുകാരനും കോളമിസ്റ്റും എന്ന നിലയിൽ അദ്ദേഹം W. Gifford-Jones, M.D. എന്ന തൂലികാനാമത്തിൽ പ്രസിദ്ധീകരിക്കുന്നു.
1924-ൽ ഇംഗ്ലണ്ടിലെ ക്രോയ്ഡണിലാണ് വാക്കർ ജനിച്ചത്.
ഒന്റാറിയോയിലെ നയാഗ്ര വെള്ളച്ചാട്ടത്തിൽ സ്ഥിരതാമസമാക്കിയ അദ്ദേഹത്തിന് 4 വയസ്സുള്ളപ്പോൾ അദ്ദേഹത്തിന്റെ കുടുംബം കാനഡയിലേക്ക് മാറി.
വാക്കർ ടൊറന്റോ സർവ്വകലാശാലയിൽ നിന്ന് ബിരുദാനന്തര ബിരുദം നേടി, 1950-ൽ ഹാർവാർഡ് മെഡിക്കൽ സ്കൂളിൽ നിന്ന് ബിരുദം നേടി.
വാക്കർ 87-ാം വയസ്സിൽ തന്റെ പരിശീലനത്തിൽ നിന്ന് വിരമിച്ചു.
ഇപ്പോൾ ടൊറന്റോയിലെ ഹാർബർഫ്രണ്ട് പരിസരത്ത് 60 വർഷത്തിലേറെ ഭാര്യയോടൊപ്പം താമസിക്കുന്നു.
Bibliography 90+ How I Got There!
by W. Gifford-Jones, M.D., 2015 What I Learned as a Medical Journalist: a collection of columns by W. Gifford-Jones, M.D. , 2013 You’re Going to do What?
: The Memoir of Dr. W. Gifford-Jones by W. Gifford-Jones, M.D., 2000, ECW Press The Healthy Barmaid by W. Gifford-Jones, M.D., 1995, ECW Press Medical Survival by W. Gifford-Jones, M.D., 1985, Methuen What Every Woman Should Know About Hysterectomy by W. Gifford-Jones, M.D., 1977, Funk Wagnalls, New York The Doctor Game by W. Gifford-Jones, M.D., 1975, McClelland Stewart On Being A Woman – The Modern Woman’s Guide to Gynecology by W. Gifford-Jones, M.D., 1969, Book of the Month Club selection (Canada and U.S.) Hysterectomy?
- A Book for the Patient by W. Gifford-Jones, M.D., 1961, University of Toronto Press അവലംബം External links W. Gifford-Jones, MD website
കെന്നി റോജേർസ് ഇംഗ്ലീഷ് വിലാസം https://ml.wikipedia.org/wiki/Kenny_Rogers
അമേരിക്കക്കാരനായ കൺ‌ട്രി ഗായകനും ഗാനരചയിതാവും അഭിനേതാവും വ്യവസായിയുമാണ്‌ കെന്നി റോജേർസ് .
(ജനനം:August 21, 1938).
യഥാർത്ഥനാമം: കെന്നത്ത് റേ .
വിജയകരമായ കലാജീവിതത്തിനിടയിൽ വിവിധ ഗാനവിഭാഗങ്ങളിലായി 70ഓളം അതിപ്രശസ്തഗാനങ്ങൾ അദ്ദേഹത്തിന്റേതായിട്ടുണ്ട്.
അമേരിക്കയിലെ തിരഞ്ഞെടുക്കപ്പെട്ട ഗാനങ്ങളുടെ പട്ടികയിൽ 420 ആഴ്ചകൾ അദ്ദേഹത്തിന്റെ വിവിധപാട്ടുകൾ തുടർന്നിട്ടുണ്ട്.
ഗാംബ്ലറ്, കെന്നി എന്നീ രണ്ട് ആൽബങ്ങൾ എബൗട്ട്.
കോമിന്റെ 'ഇതുവരെ ഏറ്റവും സ്വാധിനിച്ചിട്ടുള്ള 200 ആൽബങ്ങൾ' എന്നതിലേക്ക് തിരഞ്ഞെടുക്കപ്പെട്ടിട്ടുണ്ട്.
1986-ൽ എക്കാലത്തേയും ഏറ്റവും പ്രിയപ്പെട്ട ഗായകൻ എന്ന ബഹുമതി യുഎസ്‌എ ടുഡേ യും പീപ്പ്‌ളും അദ്ദേഹത്തിനു നൽകുകയുണ്ടായി.
സാമൂഹ്യക്ഷേമപ്രവർത്തനത്തിനും ഗാനങ്ങൾക്കുമായി അദ്ദേഹത്തിന്‌ നിരവധി പുരസ്കാരങ്ങളും ബഹുമതികളും ലഭിച്ചിട്ടുണ്ട്.
അമേരിക്കൻ മൂസിക് അവാർഡ്, ഗ്രാമി അവാർഡ്, അക്കാഡമി ഓഫ് മൂസിക് അവാർഡ്, കണ്ട്രി മൂസിക് അസോസിയേഷൻ അവാർഡ് എന്നിവ അതിലെ പ്രധാനപ്പെട്ടവ.
അടുത്തകാലത്ത് പ്രശസ്തമായ ആൽബം "വാട്ടർ ബ്രിഡ്ജസ്" ആണ്‌.
ഇത് ബിൽബോഡ്, കണ്ട്രി ആൽബങ്ങളുടെ വില്പനയിൽ 5-‍ാം സ്ഥാനത്തെത്തിയിരുന്നു.
ഐ കാൻ‍ട് അൺലവ് യൂ എന്ന അതിലെ ഒരു ഗാനം ഏറ്റവും കേൾക്കുന്ന ഗാനങ്ങളുടെ പട്ടികയിലുമെത്തി.
വിന്നർ ടേക്സ് ആൾ, ദ ഫൈനൽ റോൾ ഓഫ് തെ ഡൈസ് എന്നീ സിനിമകളിലും അദ്ദേഹം അഭിനയിച്ചിട്ടുണ്ട്.
ഒരു മരാശാരിയായിരുന്ന ഫ്ലോയ്ഡ് റോജേർസിനും നർസായിരുന്ന ഭാര്യ ലൂസിലിനും പിറന്ന ഏഴുമക്കളിൽ നാലാമനായിരുന്നു കെന്നത്ത്.
ഹൂസ്റ്റണിലെ ജെഫേർസൺ ഡേവിസ് ഹൈസ്കൂളിൽ നിന്നും അദ്ദേഹം ബിരുദമെടുത്തു.
അഞ്ച് തവണ വിവാഹം കഴിച്ചിട്ടുള്ള അദ്ദേഹത്തിൻറെ ഇപ്പോഴത്തെ ഭാര്യ വാൻഡ മില്ലർ ആണ്.
നാലാമത്തെ ഭാര്യ പ്രശസ്ത നടിയായിരുന്ന മറിയാൻ ഗോർഡൺ റോജേർസ് ആയിരുന്നു.
അദ്ദേഹത്തിന് ഒരു മകളും നാല് ആണ്മക്കളും ഉണ്ട്.
ഇതിൽ അദ്ദേഹത്തിന് 65 വയസ്സുള്ളപ്പോൾ ഉണ്ടായ ഇരട്ടകളും പെടുന്നു.
ഗാന രംഗത്ത്
1950 -ന്റ്റെ മധ്യത്തോടെ സ്കോളേർസ് എന്ന ഡൂ-വോപ് സംഘവുമൊത്ത് വളരെ പ്രശസ്തമായ “പുവർ ലിറ്റിൽ ഡോഗീ” എന്ന ഗാനം നിർമ്മിച്ചതോടെയാണ് ഗാന രംഗത്ത് അദ്ദേഹത്തിൻറെ സാധന ആരംഭിച്ചത്.
ഈ ഗാനത്തിൻറെ പ്രധന ഗായകൻ റോജേർസ് ആയിരുന്നില്ല.
രണ്ട് ഗാനങ്ങൾ കൂടി നിർമ്മിച്ചതോടെ പ്രധാനഗായകൻ ഒറ്റക്ക് പാടാനാരംഭിക്കുകയും സംഘം ശിഥിലമാകുകയും ചെയ്തു.
അതോടെ കെന്നി റോജേർസും സ്വന്തമായി “ദാറ്റ് ക്രേസി ഫീലിങ്ങ്” എന്ന ഗാനം നിർമ്മിച്ചു.
എന്നാൽ ഗാനവില്പന കുറഞ്ഞതോടെ അദ്ദേഹം ദ ബോബി ഡൊൾ ട്രയോ എന്ന ജാസ് സംഘത്തിൽ ചേർന്നു.
ഈ സംഘം നിരവധി ആരാധക സംഘങ്ങൾക്കായി പാട്ടുകൾ പാടുകയും കൊളംബിയ റെക്കോഡ്സിനുവേണ്ടി ഗാനം നിർമ്മിക്കുകയും ചെയ്തിരുന്നു.
ഈ സംഘം 1965-ല് പിരിഞ്ഞു.
താമസിയാതെ മെർകുറി റെക്കോഡ്സിനുവേണ്ടി അദ്ദേഹം “ഹീറ്സ് ദാറ്റ് റെയ്നി ഡേ” എന്ന പാട്ടു നിർമ്മിക്കുകയും അത് പരാജയപ്പെടുകയും ചെയ്തു.
മിക്കി ഗില്ലി, എഡ്ഡി അർണോൾഡ് തുടങ്ങി അക്കാലത്തെ പ്രശസ്ത പാട്ടുകാര്ക്കു വേണ്ടി ഗാനരചയിതാവ്, നിർമ്മാതാവ്, സം‍വിധായകൻ എന്നീ നിലകളിലും അദ്ദേഹം ജോലിയെടുത്തിട്ടുണ്ട്.
1966-ല് ന്യൂ ക്രിസ്റ്റി മിൻസ്റ്റ്രെൽ‍സിൽ ഗായകനും ബേസ് ഗിറ്റാർ വായനക്കാരനുമായി അദ്ദേഹം ചേർന്നു.
മിൻസ്റ്റ്രെത്സ് പ്രതീക്ഷിച്ച വിജയം സമ്മാനിക്കാതായപ്പോൾ, കെന്നിയും മറ്റംഗങ്ങളായ മൈക് സെറ്റ്ല്, ടെറി വില്ല്യംസ്, തെൽമ ക്യാമാച്ചോ എന്നിവർ അവിടം വിട്ട് ദ ഫർസ് എഡിഷൻ എന്ന ഗായകസംഘം ആരംഭിച്ചു.
1967 തുടങ്ങിയ ഈ സംഘം പിന്നീട് കെന്നി റോജേർസ് ആൻഡ് ദ ഫർസ്റ്റ് എഡിഷന് എന്ന് പുനർ നാമകരണം ചെയ്യപ്പെട്ടു.
തുടർന്ന് ഹിറ്റ് ഗാനങ്ങളുടെ ഒരു നിരതന്നെ ഉണ്ടായി.
സംതിങ്ങ് ബർണിങ്ങ്, റൂബി ഡോണ്ട് ടേക്ക് യോർ ലവ് റ്റു ടൌൺ, റൂബൻ ജേംസ്, ജസ്റ്റ് ഡ്രോപ്ഡ് ഇൻ, എന്നിവ അതിൽ ചിലതുമാത്രം.
ഇക്കാലത്ത് കെന്നി മുടി നീട്ടി വളർത്തി, ഒരു കാതിൽ കടുക്കനുമണിഞ്ഞ്, ഇളം ചുവപ്പ് കണ്ണടയും ധരിച്ച് ഹിപ്പികളുടേതു പോലെയാണ് പ്രത്യക്ഷപ്പെട്ടിരുന്നത്.
ആരാധകർ സ്നേഹത്തോടെ ഹിപ്പിക്കെന്നി എന്നാണു പിൽക്കാലത്തെ ഇതിനെ വിളിച്ചിരുന്നത്.
അക്കാലത്തെ പാട്ടിനേക്കാളും മൃദുവായ സ്വരമാണ് അദ്ദേഹത്തിൻറെ പിൽക്കാലഗാനങ്ങളിൽ കേൾക്കാനായത്.
1976-ല് ഈ സംഘം പിളർന്നതോടെ റോജേർസ് സ്വന്തമായി പാട്ടുകൾ പാടാനാരംഭിച്ചു.
യാത്രക്കിടയിൽ പാടുന്ന തരം ഗാനാലാപന ശൈലിയാണ് പിന്നീട് അദ്ദേഹം തുടർന്നത്.
ഇത് മൂലം കണ്ട്രി, പോപ് എന്നീ രണ്ടുവിഭാഗം ആസ്വാധകരും അദ്ദേഹത്തിൻറെ പാട്ടുകൾ ശ്രവിച്ചുതുടങ്ങി.
പരാമർശങ്ങൾ 1 2 per A E Biography special ↑ http://countrymusic.about.com/library/top200albums/bltop200.htm Gambler Kenny are on About.com 's poll of "The 200 Most Influential Country Albums Ever" ↑ http://countrymusic.about.com/library/blkrogersfacts.htm voted 1986 "Favorite Singer of All-Time" by readers of USA Today and People ↑
കെപ്ലർ-452ബി ഇംഗ്ലീഷ് വിലാസം https://ml.wikipedia.org/wiki/Kepler-452b കെപ്ലർ-452ബി സൗരയൂഥേതരഗ്രഹം സൗരയൂഥേതരഗ്രഹങ്ങളുടെ പട്ടിക കെപ്ലർ-452ബി ചിത്രകാരന്റെ ഭാവനയിൽ Parent star നക്ഷത്രം Kepler-452 നക്ഷത്രരാശി സൈഗ്നസ് റൈറ്റ്‌ അസൻഷൻ ( α ) 19 h 44 m 00.89 s ഡെക്ലിനേഷൻ ( δ ) +44 ° 16 ′ 39.2 ″ Spectral type G2 ഭൗതിക ഗുണങ്ങൾ പിണ്ഡം ( m ) 5 ± 2 (predicted) M E ആരം ( r ) 1.63 +0.23 − 0.20 R E സാന്ദ്രത ( ρ ) ?
kg / m 3 ഊഷ്മാവ് ( T ) 265 +15 − 13 K (−8 +15 − 13 °C , 17.6 +27 − 23.4 °F ) K Discovery information Discovery date 23 July 2015 (announced) Discoverer(s) കെപ്ലർ ദൗത്യ സംഘം, നാസ Detection method Transit method Discovery status Published Orbital elements Semimajor axis ( a ) 1.046 +0.019 − 0.015 AU Eccentricity ( e ) ?
Orbital period ( P ) around 384.843 +0.007 − 0.012 d Inclination ( i ) 89.806 +0.134 − 0.049 ° Longitude of periastron ( ω ) ?
° Time of periastron ( τ ) ?
JD Other designations KOI-7016.01 Database references Extrasolar Planets Encyclopaedia data SIMBAD data
ഭൂമിയിൽ നിന്ന് 1400 പ്രകാശവർഷമകലെ സൈഗ്നസ് നക്ഷത്രഗണത്തിൽ സ്ഥിതിചെയ്യുന്ന ഒരു ഗ്രഹമാണ് കെപ്ലർ-452ബി .
സൗരയൂഥത്തിനു പുറത്ത് ഇതുവരെ കണ്ടുപിടിക്കപ്പെട്ടിട്ടുള്ള ഗ്രഹങ്ങളിൽ ഭൂമിയുമായി ഏറ്റവും രൂപസാദൃശ്യമുള്ള ഗ്രഹമാണിത്.
ഏകദേശം 600 കോടി വർഷം പഴക്കമുള്ള ഈ ഗ്രഹത്തെ നാസയുടെ കെപ്ലർ സ്പേസ്  ടെലിസ്കോപ്പിൽ 2015 ജൂലൈ 23-നാണ് കണ്ടെത്തിയത്.
ഭൂമി സൂര്യനെ വലം വയ്ക്കുന്നത് പോലെ ഈ ഗ്രഹവും ഒരു നക്ഷത്രത്തെ ചുറ്റിസഞ്ചരിക്കുന്നു.
ഗ്രഹത്തിൻറെ ഉപരിതലത്തിൽ ദ്രാവക രൂപത്തിൽ ജലം കാണുവാൻ സാധ്യതയുണ്ട്.
ജീവൻ നിലനിൽക്കുന്നതിന് ഏറ്റവും അത്യാവശ്യ ഘടകമായ ജലത്തിന്റെ സാന്നിദ്ധ്യമുള്ളതിനാൽ ഗ്രഹത്തിൽ ജീവൻ നിലനിൽക്കുവാനുള്ള സാദ്ധ്യത വളരെ കൂടുതലാണ്.
ഈ ഗ്രഹത്തിന്റെ കണ്ടുപിടിത്തത്തോടെ സൗരയൂഥത്തിനു പുറത്ത് കണ്ടെത്തിയിട്ടുള്ള ഗ്രഹങ്ങളുടെ എണ്ണം 1030 ആയി.
ഭൂമിയുമായുള്ള സാദൃശ്യം
ഭൂമിയുമായി ഒട്ടേറെ സമാനതകളുള്ള ഗ്രഹമാണ് കെപ്ലർ 452 ബി. സൗരയൂഥത്തിനു പുറത്ത് കണ്ടെത്തിയിട്ടുള്ള ഗ്രഹങ്ങളിൽ ഭൂമിയുമായി ഏറെ രൂപസാദൃശ്യമുള്ള ഗ്രഹമാണിത്‌.
ഈ ഗ്രഹത്തിന് ഭൂമിയെക്കാൾ 60% വലിപ്പം കൂടുതലാണ്.
ഭൂമി സൂര്യനെ ചുറ്റിസഞ്ചരിക്കുന്നതുപോലെ ഈ ഗ്രഹവും ഒരു നക്ഷത്രത്തെ ചുറ്റുന്നുണ്ട്.
ഭൂമിയും സൂര്യനും തമ്മിലുള്ള അതേ അകലം തന്നെയാണ് ഈ ഗ്രഹവും അതിന്റെ നക്ഷത്രവും തമ്മിലുള്ളത്.
ഭൂമി സൂര്യനെ വലംവയ്ക്കുന്ന ഭ്രമണപഥത്തെക്കാൾ വെറും 5% വലിപ്പം കൂടിയ ഭ്രമണപഥമാണ് കെപ്ലർ 452 ബിയുടേത്.
ഭൂമി ഒരു തവണ സൂര്യനെ ചുറ്റുവാനെടുക്കുന്ന സമയ(365.25 ദിവസം)ത്തെക്കാൾ 20 ദിവസം കൂടുതലെടുത്താണ് ഈ ഗ്രഹം തന്റെ മാതൃനക്ഷത്രത്തെ വലംവയ്ക്കുന്നത്.
അതായത് ഗ്രഹത്തിന്റെ പരിക്രമണകാലം 385 ദിവസമാണ്.
ഭൂമിയിലേതുപോലെ ഈ ഗ്രഹത്തിലും ജലം ദ്രാവകരൂപത്തിൽ തന്നെയാകാം.
അങ്ങനെയെങ്കിൽ ജീവൻ നിലനിൽക്കുവാനുള്ള സാദ്ധ്യതയും കൂടുതലാണ്.
ഭൂമിയുമായി ഇത്രയേറെ സമാനതകളുള്ളതിനാൽ 'ഭൂമി വെർഷൻ 2.0' (ഭൂമിയുടെ രണ്ടാം പതിപ്പ്) എന്നാണ് നാസയുടെ തലവനായ ജോൺ ഗ്രെൻസ്ഫെൽഡ് ഈ ഗ്രഹത്തെ വിശേഷിപ്പിച്ചത്.
ഭൂമിയിൽ നിന്നും 1400 പ്രകാശവർഷം അകലെ സൈഗ്നസ് താരഗണത്തിലാണ് കെപ്ലർ 452 ബി സ്ഥിതിചെയ്യുന്നത്.
ഏകദേശം 600 കോടി വർഷം പഴക്കമുള്ള ഈ ഗ്രഹത്തിന്റെ ഉപരിതലത്തിൽ ജലമുണ്ടാകാമെന്ന് വിശ്വസിക്കുന്നു.
ഗ്രഹത്തിന്റെ പിണ്ഡം (മാസ്) കണക്കാക്കുവാൻ കഴിഞ്ഞിട്ടില്ല.
ഭൂമിയുടെ ഇരട്ടി ഗുരുത്വാകർഷണബലമാണ് ഈ ഗ്രഹത്തിന്റേത്.
പാറകൾ നിറഞ്ഞ ഉപരിതലമായതിനാൽ അഗ്നിപർവ്വതങ്ങളും ഗ്രഹത്തിലുണ്ടാകാമെന്ന് കണക്കാക്കുന്നു.
അധികം ചൂടോ തണുപ്പോ ഇല്ലാത്ത കാലാവസ്ഥയായിരിക്കാം ഈ ഗ്രഹത്തിലുള്ളത്.
ഭൂമി സൂര്യനെ ചുറ്റുന്നതിനു സമാനമായി ഈ ഗ്രഹം ഒരു നക്ഷത്രത്തെ വലംവയ്ക്കുന്നുണ്ട്
ഈ നക്ഷത്രത്തിനു നമ്മുടെ സൂര്യനെക്കാൾ 4% ഭാരവും 10% തിളക്കവും കൂടുതലാണ്.
സൂര്യനെക്കാൾ 150 കോടി വർഷം പഴക്കമുണ്ട് ഈ നക്ഷത്രത്തിന്.
എന്നാലും സൂര്യന്റെ താപത്തിനു തുല്യമായ താപനിലയാണ് ഇതിനുള്ളത്.
അനേകം കോടി വർഷങ്ങളായി കെപ്ലർ 452 ബി ഈ നക്ഷത്രത്തിൽ നിന്നും ജീവന്റെ നിലനിൽപ്പിന് അനുയോജ്യമായ അകലത്തിലാണ് സ്ഥിതിചെയ്യുന്നത്.
ഭൂമിയും സൂര്യനും തമ്മിലുള്ള അതേ അകലത്തിലാണ് ഈ നക്ഷത്രം കെപ്ലർ 452 ബിയിൽ നിന്നും സ്ഥിതിചെയ്യുന്നത്.
ജീവന്റെ നിലനിൽപ്പിനുള്ള സാദ്ധ്യതകൾ ഭൂമിയുമായുള്ള രൂപസാദൃശ്യം.
ജീവന്റെ സാദ്ധ്യതയുള്ള മേഖലയിലെ സ്ഥാനം.
ഉപരിതലത്തിലെ ജലസാന്നിദ്ധ്യം.
അധികം ചൂടോ തണുപ്പോ ഇല്ലാത്ത കാലാവസ്ഥ.
മാതൃനക്ഷത്രത്തിൽ നിന്നുള്ള അനുയോജ്യമായ അകലം.
ഭൂമിയുടെ ഭ്രമണപഥം, പരിക്രമണകാലം എന്നിവയിലെ സാദൃശ്യം.
ഈ ഗ്രഹം ഒരു ഗ്രീൻഹൗസ് കാലഘട്ടത്തിലൂടെ കടന്നുപോവുകയാണെന്ന് സംശയിക്കപ്പെടുന്നു.
ഗ്രഹം വലംവയ്ക്കുന്ന നക്ഷത്രത്തിനു നമ്മുടെ സൂര്യനെക്കാൾ പ്രായമുണ്ട്.
അതിനാൽ തന്നെ നക്ഷത്രത്തിൽ നിന്നുള്ള കനത്ത ചൂടിൽ ഗ്രഹത്തിലെ നദികളും സമുദ്രങ്ങളും വറ്റിവരളുന്ന അവസ്ഥയിലേക്ക് കടന്നിട്ടുണ്ടാകാമെന്നും അനുമാനങ്ങളുണ്ട്.
ഏകദേശം 100 കോടി വർഷങ്ങൾ കഴിയുമ്പോൾ ഭൂമിക്കുമുണ്ടായേക്കാവുന്ന അവസ്ഥയാണിത്.
കെപ്ലർ ദൗത്യം
ഭൂമിയെപ്പോലുള്ള ഗ്രഹങ്ങളെയും ജീവന്റെ നിലനിൽപ്പിനെയും കണ്ടെത്തുവാനായി അമേരിക്കൻ ബഹിരാകാശ ഏജൻസിയായ നാസ 2009-ൽ ആരംഭിച്ച ദൗത്യമാണ് കെപ്ലർ ദൗത്യം .
ഈ ദൗത്യത്തിലുപയോഗിച്ച കെപ്ലർ സ്പേസ് ടെലിസ്കോപ്പിലൂടെ നിരവധി ഗ്രഹങ്ങളെ കണ്ടെത്തിയിരുന്നു.
ഈ ടെലിസ്കോപ്പിൽ 2015 ജൂലൈ 23-നാണ് കെപ്ലർ 452 ബിയെ കണ്ടെത്തുന്നത്.
സൗരയൂഥത്തിനു പുറത്ത് ഭൂമിയുമായി സാദൃശ്യമുള്ള ജിജെ-832സി, ജിജെ-667സിസി, കെപ്ലർ-186എഫ്, കെപ്ലർ-62ഇ,കെപ്ലർ-10സി എന്നീ ഗ്രഹങ്ങളെയും കെപ്ലർ ദൗത്യത്തിലൂടെ കണ്ടെത്തിയിരുന്നു.
കെപ്ലർ-452-ബി കഴിഞ്ഞാൽ ഭൂമിയോടു കൂടുതൽ സാദൃശ്യമുള്ളതു കെപ്ലർ 186 എഫ് എന്ന ഗ്രഹത്തിനാണ്.
ഭൂമിയിലേതുപോലെ ജീവൻ നിലനിൽക്കുവാൻ സാദ്ധ്യതയുള്ള ഗ്രഹമാണ് കെപ്ലർ 452 ബി.ഒന്നുകിൽ ഈ ഗ്രഹത്തിൽ മുമ്പ് ജീവനുണ്ടായിരുന്നിരിക്കാം, അല്ലെങ്കിൽ ഇപ്പോൾ ജീവൻ നിലനിൽക്കുന്നുണ്ടാകാം.
ഭൂമിയുടെ ഇരട്ടി ഗുരുത്വബലമുണ്ടെങ്കിലും മനുഷ്യർക്കും സസ്യങ്ങൾക്കുമൊക്കെ അതിനെ അതിജീവിക്കാനാകും.
സസ്യങ്ങൾക്ക് പ്രകാശസംശ്ലേഷണം നടത്തുവാനാവശ്യമായ പ്രകാശവും ചൂടും ഗ്രഹത്തിനു മാതൃനക്ഷത്രം നൽകുന്നുണ്ട്.
അതുകൊണ്ട് തന്നെ ഈ ഗ്രഹത്തിൻറെ കണ്ടെത്തൽ മനുഷ്യരാശിക്കു പുത്തൻ പ്രതീക്ഷകൾ നൽകുന്നു.
ഗ്രഹത്തെ കണ്ടെത്തിയെങ്കിലും അതിനെക്കുറിച്ച് കൃത്യമായ വിവരങ്ങളൊന്നും ലഭ്യമല്ല.
കൂടുതൽ ഗവേഷണങ്ങൾക്കു ശേഷമേ ഗ്രഹത്തിൻറെ രഹസ്യങ്ങൾ ചുരുളഴിയുകയുള്ളൂ.
ജീവന്റെ നിലനിൽപ്പിനെ സഹായിക്കുന്ന ഘടകങ്ങളുണ്ടായിട്ടും ഈ ഗ്രഹത്തിൽ മനുഷ്യർ എത്തിച്ചേരുവാനുള്ള സാദ്ധ്യത വളരെ കുറവാണ്.
ഭൂമിയിൽ നിന്ന് 1400 പ്രകാശവർഷം 
അകലെയാണ് ഈ ഗ്രഹം.
ഒരു പ്രകാശവർഷം എന്നാൽ പ്രകാശം ഒരു വർഷം കൊണ്ട് സഞ്ചരിക്കുന്ന ദൂരം.!!
പ്രകാശം ഒരു മണിക്കൂറിൽ 108 കോടി കിലോമീറ്റർ ദൂരം സഞ്ചരിക്കുന്നുണ്ട്.
അങ്ങനെയെങ്കിൽ 1400 വർഷം കൊണ്ട് പ്രകാശം സഞ്ചരിക്കുന്ന ദൂരം കോടാനുകോടി കിലോമീറ്ററുകളായിരിക്കും.
ഇന്നത്തെ സാങ്കേതിക വിദ്യകളുപയോഗിച്ച് ഇത്രയും ദൂരം എത്തിച്ചേരുക സാധ്യമല്ല.
ഭൂമിയുടെ ഭ്രമണപഥത്തിൽ നിന്നും ഇതുവരെ ഏറ്റവും വേഗത്തിൽ വിക്ഷേപിച്ചിട്ടുള്ള ബഹിരാകാശ വാഹനം ന്യൂ ഹൊറൈസൺസ് ആണ്.
പ്ലൂട്ടോയെക്കുറിച്ച് പഠിക്കുവാനായി മണിക്കൂറിൽ 36373 മൈൽ വേഗതയിലാണ് ഈ വാഹനത്തെ വിക്ഷേപിച്ചത്.
ഇതേ വേഗതയിൽ ഒരു ബഹിരാകാശ പേടകം കെപ്ലർ 452 ബിയിലേക്കു യാത്ര തിരിച്ചാൽ അവിടെ എത്തിച്ചേരുവാൻ ഏകദേശം 25.8 ദശലക്ഷം വർഷങ്ങളെടുക്കും.
ഭൂമുഖത്ത് മനുഷ്യനുണ്ടായിട്ടു പോലും 2.5 ദശലക്ഷം വർഷങ്ങളേ ആയിട്ടുള്ളൂ.
അതുകൊണ്ട് തന്നെ ഈ ഗ്രഹത്തിലെത്തിച്ചേരുവാൻ പുതിയ സാങ്കേതിക വിദ്യകൾ കണ്ടെത്തേണ്ടിയിരിക്കുന്നു...
ചിത്രശാല കെപ്ലര്-452ബിയും സൗരയൂഥവും കെപ്ലര് -186 എഫും തമ്മിലുള്ള താരതമ്യം ഭൂമിയും (ഇടത്) കെപ്ലർ 452 ബിയും (വലത്) ചിത്രകാരന്റെ ഭാവനയിൽ കെപ്ലർ ദൗത്യത്തിൽ കണ്ടെത്തിയ ചെറിയ ഗ്രഹങ്ങളും അവയുടെ മാതൃനക്ഷത്രവും ഭൂമിയും കെപ്ലർ 452 ബിയും മറ്റ് സൗരയൂഥേതര ഗ്രഹങ്ങളും കുറിപ്പുകൾ
൧ {{{2}}} ഒരു പ്രകാശവർഷം എന്നാൽ പ്രകാശം ഒരു വർഷം കൊണ്ട് സഞ്ചരിക്കുന്ന ദൂരമാണ്.
പ്രകാശത്തിൻറെ വേഗത സെക്കന്റിൽ 3 ലക്ഷം കിലോമീറ്ററാണ്.
അതുകൊണ്ട് ഒരു പ്രകാശവർഷം എന്നത് 3,00,000x365x24x60x60 = 9460000000000 കിലോമീറ്റർ.
1400 പ്രകാശവർഷം എന്നത് ഇതിനെ 1400 കൊണ്ട് ഗുണിക്കുന്നതിനു തുല്യമായിരിക്കും.
അതായത്
13244 എന്ന സംഖ്യക്കു ശേഷം 12 പൂജ്യങ്ങളുള്ള സംഖ്യ കിലോമീറ്റർ...!!
വിവരങ്ങൾക്കു കടപ്പാട്; പുറംകണ്ണികൾ Kepler-452b എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
NASA – Kepler Mission NASA – Kepler Discoveries – Summary Table Archived 2017-04-01 at the Wayback Machine .
Habitable Exolanets Catalog at UPR-Arecibo .
Discovery and Validation of Kepler-452b: A 1.6 R⨁ Super Earth Exoplanet in the Habitable Zone of a G2 Star
കെന്നി ജി
ഒരു അമേരിക്കൻ സ്മൂത് ജാസ് സാക്സോഫോൺ വാദകനാണ് കെന്നത്ത് ബ്രൂസ് ഗോറെലിക്ക് (ജനനം: ജൂൺ 5, 1956).
1986-ൽ അദ്ദേഹത്തിന്റെ ഡ്യുട്ടോൺസ് ആൽബം വാണിജ്യ വിജയം നേടി.
എക്കാലത്തെയും മികച്ച വിൽപ്പനയുള്ള കലാകാരന്മാരിൽ ഒരാളാണ് കെന്നി ജി, ആഗോള വിൽപ്പന മൊത്തം 75 ദശലക്ഷത്തിലധികം റെക്കോർഡുകളോളമാണ്.
കെന്നി ജി ജനിച്ചത് സിയാറ്റിലിലാണ് .
കാനഡയിലെ സസ്‌കാച്ചെവാനിൽ നിന്നുള്ളവരായിരുന്നു കെന്നി ജിയുടെ അമ്മ.
ദി എഡ് സള്ളിവൻ ഷോയിലെ ഒരു പ്രകടനം കേട്ടതിനു ശേഷമാണ് അദ്ദേഹം സാക്സോഫോണുമായി ബന്ധപ്പെടുന്നത്.
1966 ൽ 10 വയസ്സുള്ളപ്പോൾ അദ്ദേഹം സാക്സോഫോൺ  വായിക്കാൻ തുടങ്ങി.
കെന്നി ജി തന്റെ സ്വന്തം നഗരമായ സിയാറ്റിലിലെ വിറ്റ്വർത്ത് എലിമെന്ററി സ്കൂൾ, ഷാർപ്പിൾസ് ജൂനിയർ ഹൈ സ്കൂൾ, ഫ്രാങ്ക്ലിൻ ഹൈ സ്കൂൾ, വാഷിംഗ്ടൺ സർവകലാശാല എന്നിവിടങ്ങളിൽ പഠിച്ചു.
ഹൈസ്കൂളിൽ പ്രവേശിച്ചപ്പോൾ ജാസ് ബാന്റിലേക്ക് പ്രവേശിക്കാനുള്ള ആദ്യ ശ്രമത്തിൽ അദ്ദേഹം പരാജയപ്പെട്ടു, പക്ഷേ അടുത്ത വർഷം വീണ്ടും ഓഡിഷൻ നടത്തിയപ്പോൾ അവസരം ലഭിച്ചു.
അദ്ദേഹത്തിന്റെ ഫ്രാങ്ക്ലിൻ ഹൈസ്കൂൾ സഹപാഠി റോബർട്ട് ഡാംപ്പർ (പിയാനോ, കീബോർഡുകൾ) അദ്ദേഹത്തിന്റെ കൂടെത്തന്നെ അരങ്ങിലെത്തുന്നു.
ഹൈസ്കൂളിൽ പഠിക്കുന്നതിനു പുറമേ, ജോണി ജെസ്സനിൽ നിന്ന് സാക്സോഫോണിലും ക്ലാരിനെറ്റിലും ഒരു വർഷത്തോളം ആഴ്ചയിൽ ഒരിക്കൽ പാഠങ്ങൾ അഭ്യസിച്ചു.
അദ്ദേഹം ഹൈസ്കൂൾ ഗോൾഫ് ടീമിലും ഉണ്ടായിരുന്നു.
മൂത്ത സഹോദരൻ ബ്രയാൻ ഗോറെലിക്ക് പത്ത് വയസ്സുള്ളപ്പോൾ അദ്ദേഹത്തെ പരിചയപ്പെടുത്തിയതു മുതൽ അദ്ദേഹം ഗോൾഫിന്റെ ഒരു ആരാധകനായിത്തീർന്നു.
17 വയസ്സുള്ളപ്പോൾ ഹൈസ്കൂളിൽ പഠിക്കുന്നകാലത്തുതന്നെ 1973 ൽ ബാരി വൈറ്റിന്റെ ലവ് അൺലിമിറ്റഡ് ഓർക്കസ്ട്രയുടെ സൈഡ്മാനായി ജോലി ചെയ്താണ് കെന്നി ജി യുടെ കരിയർ ആരംഭിച്ചത്.
സിയാറ്റിലിലെ വാഷിംഗ്ടൺ യൂണിവേഴ്സിറ്റിയിൽ അക്കൗണ്ടിംഗിൽ മേജർ പഠിക്കുന്നതിനിടെ അദ്ദേഹം പ്രൊഫഷണലായി പരിപാടികൾ അവതരിപ്പിച്ചുതുടങ്ങി, ഫൈ ബീറ്റ കപ്പയും  മാഗ്ന കം ലൗഡും ബിരുദം നേടി .
ദി ജെഫ് ലോബർ ഫ്യൂഷന്റെ ഔദ്യോഗികഅംഗമാകുന്നതിന് മുമ്പ് അദ്ദേഹം കോൾഡ്, ബോൾഡ്, ടുഗെദർ  എന്ന ഫങ്ക് ബാൻഡിനൊപ്പം സ്റ്റേജിലെത്തി.
ലോബറുമൊത്തുള്ള കാലയളവിനുശേഷം അദ്ദേഹം സ്വന്തമായി പരിപാടികൾ തുടങ്ങി.
1980 കൾ: ഡ്യുട്ടോണുകളുമായുള്ള ആദ്യകാല വിജയവും മുന്നേറ്റവും 1990 കൾ: ബ്രീത്ത്‌ലെസ് , മിറക്കിൾസ് , ദി മൊമെന്റ് എന്നിവയിലൂടെ ലോകമെമ്പാടുമുള്ള പ്രശംസ 1998 ൽ കെന്നി ജി 2000 കൾ: തുടർച്ചയായ ജനപ്രീതി
2000 ഫെബ്രുവരിയിൽ, കെന്നി ജിയെ വൈറ്റ് ഹൗസിലേക്ക് ക്ഷണിക്കുകയും സംസ്ഥാന ഗവർണർമാർക്കും ക്ലിന്റൺ കാബിനറ്റ് അംഗങ്ങൾക്കും വേണ്ടി പരിപാടി അവതരിപ്പിക്കുകയും ചെയ്തു.
തന്റെ എട്ടാമത്തെ സ്റ്റുഡിയോ ആൽബമായ പാരഡൈസ് 2002 ൽ അദ്ദേഹം പുറത്തിറക്കി.
ആൽബം ആർ ബി ഗായകൻ ഫീച്ചർ ബ്രയാൻ മക്നൈറ്റ് സിംഗിൾ "ഒരിക്കൽക്കൂടി", എന്നൊരു യുഗ്മഗാനവും ചാന്റെ മൂറിനൊപ്പം ഉൾപ്പെടുത്തിയിട്ടുണ്ട്.
കെന്നി ജി 2007 ൽ ഷാങ്ഹായിയിൽ പരിപാടിക്കിടെ ചൈനയിലെ ജനപ്രീതി
"ജാസ്മിൻ ഫ്ലവർ " (茉莉花), " ചന്ദ്രൻ എന്റെ ഹൃദയത്തെ പ്രതിനിധീകരിക്കുന്നു " (月亮 代表 我 as as) തുടങ്ങിയ ചൈനീസ് ഗാനങ്ങൾ കെന്നി ജി റെക്കോർഡുചെയ്‌തു.
1989 മുതൽ, കെന്നി ജി ലൈവ് ആൽബത്തിൽ നിന്നുള്ള "ഗോയിംഗ് ഹോം" റെക്കോർഡിംഗ് ചൈനയിലുടനീളം ഒരു പാരമ്പര്യേതര മെഗാ ഹിറ്റായി മാറി: ഫുഡ് കോർട്ടുകൾ, ഔട്ട്‌ഡോർ മാർക്കറ്റുകൾ, ഹെൽത്ത് ക്ലബ്ബുകൾ, ഷോപ്പിംഗ് മാളുകൾ, രാജ്യത്തുടനീളമുള്ള ട്രെയിൻ സ്റ്റേഷനുകൾ എന്നിവിടങ്ങളിലെല്ലാം അവ കേൾക്കാനായി.
പല ബിസിനസ്സുകളും രാത്രി അടയ്‌ക്കുന്നതിന് തൊട്ടുമുമ്പ് അവരുടെ ഉച്ചഭാഷിണികളിൽ സംഗീതം പകർത്താൻ ആരംഭിക്കുന്നു.
സായാഹ്ന പ്രക്ഷേപണം അവസാനിപ്പിക്കുന്നതിന് മുമ്പ് ടെലിവിഷൻ സ്റ്റേഷനുകളും കെന്നി ജിയുടെ ഗാനം പ്ലേ ചെയ്തു.
പല ചൈനക്കാരും ചോദിക്കുമ്പോൾ, അവരുടെ പ്രവർത്തനമോ ബിസിനസോ പൂർത്തിയാക്കി വീട്ടിലേക്ക് പോകേണ്ടതിന്റെ ആവശ്യകതയുമായി അവർ പാട്ടിനെ ബന്ധപ്പെടുത്തുന്നുവെന്ന് പറയുന്നു (പാട്ടിന്റെ പേരോ അതിന്റെ ആർട്ടിസ്റ്റോ പോലും അവർക്ക് അറിയില്ലെങ്കിലും).
വിമർശനം ഉപകരണങ്ങൾ
സെൽമി മാർക്ക് a href="https://en.wikipedia.org/wiki/Selmer_Mark_VI" rel="mw:ExtLink" title="Selmer Mark VI" class="cx-link" data-linkid="343" /a സ്വകാര്യ ജീവിതം
കെന്നി ജി 1980 ൽ ജാനീസ് ഡിലിയോണിനെ വിവാഹം കഴിച്ചു, അവർ 1987 ൽ വിവാഹമോചനം നേടി.
1992 ൽ അദ്ദേഹം ലിണ്ടി ബെൻസണെ വിവാഹം കഴിച്ചു, ഈ ദമ്പതികൾക്ക് രണ്ട് ആൺമക്കളുണ്ടായിരുന്നു: മാക്സ്, ബ്രയാൻ.
മാക്സ് കൊളംബിയ യൂണിവേഴ്‌സിറ്റിയിൽ നിന്നും ബ്രയാൻ സതേൺ കാലിഫോർണിയ യൂണിവേഴ്‌സിറ്റിയിൽ നിന്നും ബിരുദം നേടി.
2012 ജനുവരിയിൽ ബെൻസൺ-ഗോറെലിക് നിയമപരമായ വേർപിരിയലിനായി അപേക്ഷ നൽകി.
കെന്നി ജി 2012 ഓഗസ്റ്റിൽ വിവാഹമോചനത്തിന് അപേക്ഷ നൽകി.
കെന്നി ജി ഒരു വിമാന പൈലറ്റാണ്, കൂടാതെ ഡി ഹാവിലാൻഡ് ബീവർ സീപ്ലെയിൻ ഉണ്ട്, അത് അദ്ദേഹം പതിവായി പറപ്പിക്കുന്നു.
സ്റ്റാർബക്സ് കോഫി ഹൗസ് ശൃംഖലയിലെ ആദ്യകാല നിക്ഷേപകനുമായിരുന്നു അദ്ദേഹം.
കെന്നി ജി ജൂതനാണ് .
ഡിസ്കോഗ്രഫി സ്റ്റുഡിയോ ആൽബങ്ങൾ കെന്നി ജി (1982) ജി ഫോഴ്സ് (1983) ഗ്രാവിറ്റി (1985) ഡ്യുടോൺസ് (1986) സിലൗറ്റ് (1988) ബ്രീത്ത്‌ലെസ് (1992) അത്ഭുതങ്ങൾ: ദി ഹോളിഡേ ആൽബം (1994) ദി മൊമെന്റ് (1996) ജിയിലെ കീയിലെ ക്ലാസിക്കുകൾ (1999) വിശ്വാസം: ഒരു ഹോളിഡേ ആൽബം (1999) പറുദീസ (2002) ഒടുവിൽ.
ഡ്യുയറ്റ്സ് ആൽബം (2004) ഞാൻ പ്രണയത്തിനുള്ള മാനസികാവസ്ഥയിലാണ്.
എക്കാലത്തെയും ഏറ്റവും റൊമാന്റിക് മെലഡികൾ (2006) റിഥം ആൻഡ് റൊമാൻസ് (2008) ഹാർട്ട് ആൻഡ് സോൾ (2010) with Rahul Sharma നമസ്‌തേ (2012) ബ്രസീലിയൻ നൈറ്റ്സ് (2015) സമാഹാര ആൽബങ്ങൾ ഗ്രേറ്റസ്റ്റ് ഹിറ്റുകൾ (1997) അവാർഡുകളും നാമനിർദ്ദേശങ്ങളും കച്ചേരി ടൂറുകൾ
തലക്കെട്ട് ബ്രസീലിയൻ ടൂർ (2015) ദി മിറക്കിൾസ് ഹോളിഡേ ഹിറ്റ്സ് ടൂർ (2017)
സഹ-തലക്കെട്ട് വിറ്റ്നി ഹ്യൂസ്റ്റണിനൊപ്പം മൊമെന്റ് ഓഫ് ട്രൂത്ത് വേൾഡ് ടൂർ (1987) ടോണി ബ്രാൿസ്റ്റോയ്‌ക്കൊപ്പം സീക്രട്ട്സ് ടൂർ (1996) ടോണി ബ്രാൿസ്റ്റണുമൊത്തുള്ള ഹിറ്റ്സ് ടൂർ (2016) ജോർജ്ജ് ബെൻസണിനൊപ്പം ബ്രീസിൻ ബ്രീത്ത്‌ലെസ് ടൂർ (2017) അവലംബം
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് മൈസ്പെയ്‌സിൽ കെന്നി ജി കെന്നി ജി ഓൾമ്യൂസിക്കിൽ 1 2 ↑ ↑ ↑ ↑ ↑ ↑ ↑ ↑ 吹萨克斯的肯尼·基为什么这么遭人嫌弃 .
↑ ↑ ↑ ↑ ↑ ↑ ↑ ↑ ↑ ↑ Kenny G on His Best-Selling Christmas Album: "But I'm Jewish!"
| Where Are They Now | OWN YouTube
കെന്റക്കി ഫ്രൈഡ് ചിക്കൻ
കെ.എഫ്.സി എന്ന പേരിൽ ലോക പ്രശസ്തമായ കെന്റക്കി ഫ്രൈഡ് ചിക്കൻ , ഒരു അമേരിക്കൻ ഫാസ്റ്റ് ഫുഡ്‌ ശൃംഖല ആണ് .
അമേരിക്കയിലെ ലൂയിവിൽ ആണ് കെ.എഫ്.സി യുടെ ആസ്ഥാനം.
123 രാജ്യങ്ങളിലെ 20,000 സ്ഥലങ്ങളിൽ സാനിദ്ധ്യമുള്ള കെ.എഫ്.സി ലോകത്തില്ലെ രണ്ടാമത്തെ  വലിയ ഭക്ഷണശാല ശൃംഖല ആണ്.
അമേരിക്കാകാരനായ കേണേൽ ഹാർലാൻഡ് സാണ്ടെര്സ് ആണ് കെ.എഫ്.സി ആരംഭിച്ചത് .
ഗ്രേറ്റ് ഡിപ്രഷൻ നടന്ന കാലത്ത് കെന്റക്കിയിലെ  വഴിയോര ഭക്ഷണ ശാലയിൽ ഫ്രൈഡ് ചിക്കൻ വിൽപ്പന നടത്തി ആയിരുന്നു തുടക്കം.
ഫ്രൈഡ് ചിക്കേന്റെ കച്ചവട സാദ്ധ്യത മനസ്സിലാക്കിയ അദ്ദേഹം  1952ൽ ഉട്ടാഹിൽ ആദ്യ "കെ.എഫ്.സി" ഫ്രാന്ച്യ്സീ തുടങ്ങി.
പ്രായമായി തുടങ്ങിയ സാണ്ടെര്സ് ,  നിക്ഷേപകരായ ജോൺ Y ബ്രൌൺ നും  ജാക്ക് C മാസിക്കും 1964ൽ കെ.എഫ്.സി എന്ന കമ്പനി വിറ്റു.
അന്താരാഷ്ട്ര ഫാസ്റ്റ് ഫുഡ്‌ വിപണിയിൽ സാനിദ്ധ്യം അറിയിച്ച ആദ്യ അമേരിക്കൻ കമ്പനികളിൽ ഒന്നാണ്‌ കെ.എഫ്.സി. 1970 കളുടെ തുടകത്തിൽ  "കെ.എഫ്.സി" യെ ഹ്യുബ്ലിൻ എന്ന കമ്പനി വാങ്ങിച്ചു.
ഹ്യുബ്ലിനെ R.J രേയ്നോൾഡ്സ് എന്ന കമ്പനി ഏറ്റെടുക്കകയും , പിന്നീട് "Pepsi Co" യ്ക്ക് വില്കുകയും ചെയ്തു.
ഇപ്പോൾ പെപ്സി കൊ .
യുടെ കീഴിലുള്ള "Yum! Brands" ഇൻറെ കീഴിലാണ് കെ.എഫ്.സി. ഉൽപന്നങ്ങൾ